**สุภาษิตคำโคลง**

**พระมาลัยเทพเถรเจ้าเสด็จจาริกไปโปรดสัตว์นรก**

 พระองค์ทรงตรัสด้วย สุนทรา

 มีพระพุทธฎีกา เรียกร้อง

 เทวบุตรจง**มนสิการ์๑** กำหนด

 สุทธศีล**สมาทาน๒**ซ้อง เสพให้บริสุทโธ

 จงมีมาโนชน้อม ในธรรม์

 โดยสัจคารวะอัน นอบน้อม

 แห่งพระพิชิตบัณ- ฑูรเทศ นาเฮย

 โปรดเทพยุดาพร้อม แน่นนั่งฟังธรรม

 สุปดิษธิไท้ เทวบุตร

 รักษาศีลบริสุทธิ บ่ร้าง

 อายุษเทวบุตร ยืนต่อ ไปนา

 กรรมนั้นมิอาจมล้าง เทพนั้นทันเลย

 นิทานมีแต่เบื้อง หลังมา

 ดูเยี่ยงอย่างเทวดา องค์นั้น

 บริสุทธิ์ซึ่งศีลา ถือมั่น

 นำจิตคิดอดกลั้น เพราะด้วยองค์ศีล

๑ การกำหนดไว้ในใจ

๒ การถือเอารับเอาเป็นข้อปฎิบัติ